Mircea Lucescu nu vrea să renunțe la antrenorat și este gata să revină pe banca tehnică a unei echipe.
El s-ar fi înțeles cu echipa turcă Beșiktaș Istanbul, unde a mai activat în intervalul 2002-2004. Conform Fanatik, Lucescu va prelua echipa abia din vară, deoarece nu este de acord să se implice la club în timpul sezonului.
Beșiktaș este antrenată acum de Fernando Santos, portughezul care a pregătit naționala lui Cristiano Ronaldo. Echipa turcă are un sezon slab fiind pe locul 4 în campionat, la mare distanță de Galatasaray și Fenerbahce, care luptă pentru titlu.
De-a lungul carierei sale de tehnician, Lucescu a pregătit echipa națională a Turciei, Zenit, Șahtior Donețk, Beșiktaș, Galatasaray, Rapid, Inter, Reggiana, Brescia, AC Pisa, Dinamo, echipa națională a României și Corvinul Hunedoara.